RÅDETS FORORDNING (EF) Nr. 2622/97 af 19. december 1997 om åbning og forvaltning af EF-toldkontingenter for visse fiskerivarer med oprindelse i Ceuta

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til forslag fra Kommissionen, og

ud fra følgende betragtninger:

I henhold til artikel 3, stk. 2, i protokol nr. 2 til tiltrædelsesakten af 1985, kan visse fiskerivarer med oprindelse i Ceuta og Melilla fra den 1. januar 1993 fritages for told i hele Fællesskabets toldområde; denne fritagelse indrømmes inden for rammerne af toldkontingenter beregnet for hver vare og ud fra gennemsnittet af de mængder, der rent faktisk er afsat i årene 1982, 1983 og 1984 i den del af Spanien, der er omfattet af Fællesskabets toldområde, eller udført til Fællesskabet i dets sammensætning i 1985;

på grund af nedgangen i mængden af fangede og forhandlede fisk bliver de varer med oprindelse i Ceuta, der nyder godt af den toldordning, der blev indført ved protokol nr. 2, ikke længere eksporteret til Fællesskabet; af denne grund er de toldkontingenter, der er åbnet for Ceuta, ikke blevet forlænget efter den 31. december 1992; yngel og ungfisk, levende, af guldbrasen og havaborre samt guldbrasen og havaborre erstatter fra nu af disse produkter i samhandelen med Fællesskabet;

Ceuta befinder sig i en særlig geografisk situation, eftersom området er beliggende isoleret på det afrikanske fastland; da der ikke findes nogen landbrugs- eller industrisektor, er fiskeri Ceutas primære industri; efter krisen i denne sektor synes akvakultur at være en sektor, der kan udgøre en alternativ indtægtskilde til havfiskeriet for de erhvervsdrivende i Ceuta;

den positive rolle, som adgangen til toldpræferencebehandling for visse fiskerivarer med oprindelse i Ceuta bestemt til fællesskabsmarkederne tidligere har spillet, er en god begrundelse for at opretholde denne behandling som supplement til andre fællesskabsforanstaltninger, særlig EF's strukturfondes intervention i mål nr. 1-regionerne, som Ceuta hører ind under;

ud fra denne synsvinkel bør toldpræferencebehandlingen, der skal indrømmes akvakulturprodukter med oprindelse i Ceuta, understrege dens rolle som udviklingsinstrument for denne region;

Fællesskabet indrømmer visse tredjelande, særlig Maghreb-landene, der omfatter fritagelse for told for varer, der henhører under KN-kode 0301 99 90, 0302 69 94 og 0302 69 95; det er nødvendigt at sikre, at toldbehandlingen af varer med oprindelse i Ceuta og indført til Fællesskabet får den samme behandling som den, der indrømmes disse tredjelande; med henblik herpå er det nødvendigt at foretage en tilpasning af den gældende toldordning for Ceuta;

ved forordning (EF) nr. 1326/95 (1) har Rådet for året 1995 åbnet et EF-toldkontingent (løbenummer 09.0321) for yngel og ungfisk, levende, af guldbrasen og havaborre, samt guldbrasen og havaborre med oprindelse i Ceuta; ved forordning (EF) nr. 1822/96 (2) har Rådet på ny for årene 1996 og 1997 åbnet EF-toldkontingenter til nulsats for yngel og ungfisk, levende, af guldbrasen og havaborre, samt guldbrasen og havaborre med oprindelse i Ceuta (løbenummer 09.0321 og 09.0322);

Kongeriget Spanien har indgivet en anmodning til Kommissionen om åbning af kontingenter for 1998 og følgende år, jf. forordning (EF) nr. 1822/96;

der bør derfor åbnes EF-toldkontingenter til nulsats for de omhandlede varer, og disse toldkontingenters årlige mængde bør på grundlag af den årlige produktion begrænses til 3 000 000 stk. (yngel og ungfisk af guldbrasen og havaborre) og 100 t (guldbrasen og havaborre); kontingentperioden bør fastsættes til perioden fra den 1. januar til den 31. december; anvendelsen af retten til kontingentet er betinget af, at bestemmelserne i den fælles markedsordning overholdes;

Kommissionens forordning (EF) nr. 1427/97 (3) om ændring af forordning (EØF) nr. 2454/93 (4) om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks fastsætter forvaltningreglerne for de toldkontingenter, der er bestemt til anvendelse i kronologisk rækkefølge efter datoerne på toldangivelserne;

forudsætningen for at drage fordel af de toldkontingenter, der er indført ved denne forordning, er, at der er overensstemmelse med definitionen af præferenceoprindelse som fastsat i artikel 27 i forordning (EØF) nr. 2913/92 (5) -

UDSTEDT FØLGENDE FORORDNING:

Artikel 1

De toldsatser, der i 1998 og 1999, fra den 1. januar til 31. december, gælder ved indførsel til Fællesskabet af de i det følgende nævnte varer med oprindelse i Ceuta, suspenderes inden for rammerne af angivne årlige EF-toldkontingenter:

>TABELPOSITION>

Artikel 2

Bevis for varernes oprindelsesstatus fremlægges i overensstemmelse med artikel 6 i Rådets forordning (EØF) nr. 1135/88 (6).

Artikel 3

Det i artikel 1 omhandlede toldkontingent forvaltes i henhold til artikel 308a-308c i forordning (EØF) nr. 2454/93 af Kommissionen, der kan træffe enhver administrativ foranstaltning for at sikre en effektiv forvaltning heraf.

Artikel 4

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den 1. januar 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. december 1997.

På Rådets vegne

F. BODEN

Formand

(1) EFT L 128 af 13. 6. 1995, s. 6.

(2) EFT L 241 af 21. 9. 1996, s. 10.

(3) EFT L 196 af 24. 7. 1997, s. 31.

(4) EFT L 253 af 11. 10. 1993, s. 1.

(5) EFT L 302 af 19. 10 1992, s. 1. Forordningen er senest ændret ved forordning (EF) nr. 82/97 (EFT L 17 af 21. 1. 1997, s. 1).

(6) EFT L 114 af 2. 5. 1988, s. 1. Forordningen er ændret ved forordning (EØF) nr. 3902/89 (EFT L 375 af 23. 12. 1989, s. 5).